DJ Sumbody

Oupa John Sefoka (yo a tsebegago kudu bjalo ka DJ Sumbody ; 10 Phupu 1984 - 20 Dibatsela 2022) e be e le deejay ya Afrika Borwa, motšweletši wa direkhoto le rakgwebo. Go tšatši leo a ilego a bolawa ka lonaelgo 20 Dibatsela ka ngwaga wa 2022 kua Johannesburg, DJ Sumbody e be e le motho yo a tumilego wa Afrika Borwa ka wa mmino wa Amapiano gomme a thoma lefelo la gagwe la boiketlo la go tuma leo le bitšwago  Ayepyep.https://web.archive.org/web/20250514212103/https://www.timeslive.co.za/tshisa-live/tshisa-live/2022-11-21-lepara-la-pitori-remembering-dj-sumbody/https://web.archive.org/web/20250430104240/https://www.timeslive.co.za/news/south-africa/2022-11-20-police-shed-further-light-on-fatal-shooting-of-dj-sumbody  

O be a tsebja ka motswako wa gagwe wa moswananoši wa mmino wa go bitšwa "house" , Amapiano le Kwaito , gammogo le tiragatšo t tša gagwe tša mafolofolo. Moletlo wa gagwe wo o tumilego e be e le Monate Mpolaye featuring Cassper Nyovest.https://web.archive.org/web/20250420070647/https://www.timeslive.co.za/tshisa-live/tshisa-live/2022-11-20-batho-ba-slege-jo-ai-mara-bafethu-this-cant-be-it-mzansi-mourns-the-death-of-dj-sumbody/

 Tša bophelo 
Sefoka o belegwe ka la di 10 Mosegamanye 1984 ka Pretoria profenseng ya Gauteng ka Afrika Borwa . O tsene sekolo sa tlasana sa Sunnyside gomme a dira marematlou sekolong se se phagamego sa Bokgoni Technical a tšwela go yo  ithuta Yunibesithing ya Theknolotši ya Tshwane . Ngwageng wa gagwe wa bobedi, Sefoka o ile a tlogela dithuto tša gagwe, go ya go tšwetša pele mošomo wa mmino. Mo nakong yeo, Sefoka o be a šoma gape kgwebong ya dithekisi bjalo ka mohlapetši wa methaladi, ke moka a otlela dithekisi tša tatagwe nakwana e rilego.

 Tša mešomo 
DJ Sumbody o thomile mošomo wa gagwe wa mathomo bjalo ka motšweletši wa moithaopi le motšweletši go Mashaedi , yeo e bego e le seyalemoya seo se tumilego sa bafsa setšhabeng ka Tshwane . Ka 2018, o lokollotše koša ya gagwe e tee ya Monate Mpolaye yeo e nago le Cassper Nyovest yeo e mo kgobokeditšego balatedi ba bantši. https://web.archive.org/web/20250315045135/https://www.sowetanlive.co.za/news/south-africa/2022-11-21-monate-mpolaye-hitmaker-killed-just-before-his-annual-picnic/  O ile a lokolla gape sehlopha sa dikoša tša gagwe tša mathomo moo lwina la sehlopha seo elego Larger Than House . Ka la 6 Dibatsela 2019, Sefoka o ile a latela ka sehlopha se sengwe sa dikoša seo mse bitšwago Ashi Nthhwela, yeo e nago le dinaledi tša mmino  go swana le Londie London, Zakes Bantwini, Busiswa, Cassper Nyovest, DJ Tira, Zakes, Kwesta le Holly Rey. 

Ntle le mmino, Dj Sumbody e be e le Rrakgwebo gomme a na le mafelo a bothabišo a mmalwa ka Tshwane le ye nngwe ka Cape Town yeo e bitšwago Ayepyep Lifestyle . Gape o be a na le diaparo tšeo di reilwego ka leina la gagwe . 

 Methopo